Document ID: 32005D0523

PADOMES LĒMUMS
(2005. gada 30. maijs),
ar ko apstiprina Eiropas Kopienas pievienošanos Starptautiskajai konvencijai par jaunu augu šķirņu aizsardzību, kas pārskatīta Ženēvā 1991. gada 19. martā
(2005/523/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punkta pirmo ievilkumu un 3. punkta pirmo ievilkumu,
ņemot vērā Komisijas priekšlikumu,
ņemot vērā Eiropas Parlamenta atzinumu,
tā kā:
(1)
Starptautiskā konvencija par jaunu augu šķirņu aizsardzību (turpmāk tekstā “UPOV konvencija”), kas pieņemta Ženēvā 1991. gada 19. martā, nodrošina ekskluzīvas īpašuma tiesības jaunu augu sugu selekcionāriem, pamatojoties uz kopīgu un skaidri definētu principu kopumu.
(2)
Kopienas kompetence noslēgt nolīgumus vai starptautiskus līgumus vai tiem pievienoties ir ne tikai skaidri izteikta Līgumā, bet var arī izrietēt no citiem Līguma noteikumiem un tiesību aktiem, ko saskaņā ar tiem pieņēmušas Kopienas iestādes.
(3)
UPOV konvencijas saturs arī atbilst šai jomā pieņemtu Kopienas regulu darbības apjomam.
(4)
No tā izriet, ka UPOV konvencijas pieņemšana attiecas gan uz Kopienu, gan tās dalībvalstīm.
(5)
UPOV konvencija būtu jāpieņem Kopienas vārdā, ņemot vērā tās kompetencē esošos jautājumus,
IR PIEŅĒMUSI ŠO LĒMUMU.
1. pants
1. UPOV konvencijas pārstrādātais teksts ar šo Kopienas vārdā tiek pieņemts attiecībā uz tās kompetencē esošajiem jautājumiem.
2. UPOV konvencijas pārstrādātais teksts un Eiropas Kopienas deklarācija ir pievienoti šim lēmumam.
2. pants
Padomes priekšsēdētājs ar šo tiek pilnvarots nozīmēt personu vai personas, kas ir tiesīgas Kopienas vārdā iesniegt pievienošanās dokumentu Jaunu augu šķirņu aizsardzības starptautiskās savienības ģenerālsekretāram.
3. pants
Kopiena brīvprātīgi veic iemaksas par katru attiecīgo budžeta periodu, nodrošinot tādu iemaksu vienību skaitu un tādus nosacījumus, kādi noteikti pielikumā minētajā deklarācijā, un tādās robežās, kādas šim nolūkam noteiktas Kopienas vispārējā budžetā.
Briselē, 2005. gada 30. maijā

Labels: 7
5
6